Mineirão

Mineirão (oficialiai Estádio Governador Magalhães Pinto) – futbolo stadionas Brazilijoje, Belo Horizontės mieste. Tai yra didžiausias stadionas Mino Žeraiso valstijoje ir antras pagal dydį šalyje po Marakanos stadiono. Pavadintas gubernatoriaus Magalhães Pinto (1909–1996) garbei. Stadione yra koncertavę Kiss, Elton John, Paul McCartney, Beyoncé, Metallica ir kiti atlikėjai.

 Istorija 

Stadionas pradėtas statyti 1959 m., atidarytas 1965 m. rugsėjo 5 d. rungtynėmis tarp Minas Žeraiso valstijos rinktinės ir Argentinos klubo River Plate.Mineirão. Stadiumguide.com (tikrinta 2024-11-02). Daugiausia žiūrovų – 133 tūkstančiai susirinko 1997 m. į rungtynes tarp „Cruzeiro“ ir „Vila Nova“ klubų.Best Attendances in Brazil. 2023-10-24, Rsssfbrasil.com (tikrinta 2024-11-02).

Stadione vyko 2013 m. FIFA konfederacijų taurės rungtynės, 2014 m. pasaulio futbolo čempionatas, 2016 m. vasaros olimpinių žaidynių rungtynės, 2019 m. Pietų Amerikos futbolo čempionatas.

 Šaltiniai 


Kategorija:Brazilijos futbolo stadionai
Kategorija:Pasaulio futbolo čempionatų stadionai